# Enhetlige praksiser for mottak

## Produktmøte 2019.09.02.

### Referat fra møtet:

#### 1. Velkomst og presentasjon av produktet:

* Kort intro og presentasjon av Anne Sofie Knutsen som produktsjef og av Siri Vetvik Faye-Lund som ny sjefsarkitekt etter Joachim Fugleberg.
* Anne Sofie presenterte produktet.
* Presentasjonen blir sendt ut til interessenter sammen med referatet når dette er ferdigstilt.

#### 2. Innspill, behov og ønsker fra deltakere:

* Positive tilbakemeldinger: Det ble kommentert at dette fungerer godt – et rammeverk som har en god og disiplinerende effekt
* Learning by doing: Det ble understreket at dette er et fagområde hvor en er nødt til å hive seg ut i det og bare begynne å teste for å skaffe seg reell erfaring. Kun på den måten får du skikkelig kjennskap til de utfordringene du møter under testing og godkjenningsprosessen og vet hvilke spørsmål du trenger å ha svar på.
* Dialog! Viktig nettopp derfor å ha dialog for å hjelpe i gang de som er i startgropa og å dele kunnskap og erfaringer med hverandre! Behov for dialog som er innovativ.
* Wiki: Det ble spilt inn et behov for en Wiki side som er konkret på de ulike fagområder og hvor vi kan dele erfaringer fra mottaksprosessen. Dokumentere erfaring fra manuelle tester/ erfaringsutveksling.
* Slack: Det ble ytret ønske om å benytte Slack eller en lignende plattform for å kunne diskuterer sammen i det daglige.
* Samhandlingsplattform: Siri informerte om at en samhandlingsplattform er planlagt, men at vi ikke har konkludert hvilken type plattform dette blir, og må ha noen avklaringer på plass fra IKT internt i Arkivverket først.
* Deling av sjekklister og maler: Det ble nevnt at flere opererer med sjekklister og maler i arbeidet med uttrekkene. Det kan absolutt leses ut av dette et behov for en plattform for å dele disse sjekklistene slik at vi kan diskutere og ensrette hva vi vektlegger.
* Standardisering: Behov for standardisering også som grunnlag for automatisering, både med tanke på tester vi foretar, sjekklister og maler vi opererer etter. Vi trenger alle å vite mer tydelig svaret på spørsmålene: Er disse avvikene her akseptable? Kan jeg godkjenne dette? Standardisering vil minske den tidkrevende vurderingen som nå må gjøres av den enkelte saksbehandler. Utvide/forbedre testene i Arkade for validering av Noark 5
* Menneskeliggjøring: Behov for å “menneskeliggjøre” testing, ikke bare fokus på det tekniske
* Modark: viktig å holde øye med grenseflater opp mot MODARK-initiativ angående tiltak for å ta inn etterslepet mer effektivt.
* Flere testere!: Det ble uttrykt et behov for flere som jobber direkte med mottak og testing – men i første omgang må vi som jobber med dette samarbeide mer.
* Deling: Det ble delt lenker underveis i møtet til nyttige ressurser andre kan benytte seg av.
* Verktøy: Forbedring av prosesser, deling, formidling av verktøy som brukes og behov for nye verktøy.
* Opplæring og kurspakke?: Det ble spurt, men ikke svart tydelig på om det var mange som var i startgropa og trenger hjelp til å komme i gang med testing. kan være aktuelt med kurspakker for å hjelpe folk i gang.
* Hospitering?: Det kom også forslag om muligheter for hospitering hos arkivinstitusjoner.